ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Απριλίου 2025
ΤΕΥΧΟΣ  ΤΡΙΤΟ
Αρ. Φύλλου 1290
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ
ΘΕΣΣΑΛΟΝΙΚΗΣ
Αριθμ. 55978
Προκήρυξη κενής θέσης Δ.Ε.Π. του Τμήματος
Επιστημών Προσχολικής Αγωγής και Εκπαίδευσης του Αριστοτελείου Πανεπιστημίου Θεσσα-
λονίκης στη βαθμίδα του επίκουρου καθηγητή
με γνωστικό αντικείμενο «Σύγχρονες Προσεγγίσεις στην Προσχολική Εκπαίδευση Ευπαθών Κοι-
νωνικά Ομάδων».
Ο Πρύτανης του Αριστοτελείου Πανεπιστημίου Θεσσαλονίκης, κατόπιν σχετικής εισήγησης της Συνέλευσης του
Τμήματος Επιστημών Προσχολικής Αγωγής και Εκπαίδευσης (υπ’ αρ. 19/27-02-2025) και, λαμβάνοντας υπόψη
το έγγραφο του Υπουργείου Παιδείας, Θρησκευμάτων
και Αθλητισμού υπό στοιχεία Φ/154568/Ζ2/24-12-2024
και την απόφαση της υπ’ αρ. 3156/12-02-2025 συνεδρίασης της Συγκλήτου του Αριστοτελείου Πανεπιστημίου
Θεσσαλονίκης αναφορικά με την κατανομή εκατόν δώδεκα (112) κενών θέσεων για την πρόσληψη μελών Δ.Ε.Π.
για το έτος 2025, καθώς και τις διατάξεις:
1) Της παρ.  15ζ του άρθρου  15, της παρ.  2ιδ του
άρθρου 21 και των παρ. 9 και 10 του άρθρου 84 του
ν. 4485/2017 (Α’ 114),
2) της παρ. 10 του άρθρου τέταρτου του ν. 4405/2016
(Α’ 129),
3) της περ. α’ [όπως αντικαταστάθηκε από την παρ. 1
του άρθρου τέταρτου του ν. 4405/2016 (Α’ 129)], της
περ. β’ [όπως αντικαταστάθηκε από το άρθρο 9 του
ν. 4521/2018 (Α’ 38)] και της περ. γ’ [όπως τροποποιήθηκε
με την παρ. 1 του άρθρου 16 του ν. 4559/2018 (Α’ 142),
την παρ. 3 του άρθρου 32 του ν. 4589/2019 (Α’ 13) και την
παρ. 3 του άρθρου 70 του ν. 4610/2019 (Α’ 70)] της παρ. 1
του άρθρου 19 [όπως αυτό αντικαταστάθηκε από το άρθρο 70 του ν. 4386/2016 (Α’ 83)] του ν. 4009/2011 (Α’ 195),
4) της παρ. 2 του άρθρου 16 του ν. 4009/2011, όπως
αντικαταστάθηκε από την παρ. 1α του άρθρου 30 του
ν. 4452/2017 (Α’ 17),
5) των άρθρων 23 και 25 του ν. 3549/2007 (Α’ 69),
6) του π.δ. 134/1999 (Α’ 132),
7) της υπό στοιχεία Φ.122.1/88/119483/Ζ2/20-7-2016
ερμηνευτικής εγκυκλίου του Υπουργείου Παιδείας, Έρευνας και Θρησκευμάτων,
8) της υπό στοιχεία Φ.122.1/6/14241/Z2/31-1-2017
υπουργικής απόφασης «α) Διαδικασία συγκρότησης
των εκλεκτορικών σωμάτων των Α.Ε.Ι., ρύθμιση θεμάτων εκλογής και εξέλιξης καθηγητών και υπηρετούντων
λεκτόρων, ανανέωσης και μονιμοποίησης των επί θητεία
επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά με την εφαρ-
μογή των διατάξεων του άρθρου 19 του ν. 4009/2011
(Α’ 195), όπως ισχύει, και του άρθρου 4 του ν. 4405/2016
(Α’ 129). β) Ανάπτυξη και λειτουργία ηλεκτρονικού συστήματος ολοκληρωμένης διαχείρισης διαδικασιών εκλογής
και εξέλιξης καθηγητών και υπηρετούντων λεκτόρων,
ανανέωσης και μονιμοποίησης των επί θητεία επίκουρων
καθηγητών, καθώς και κατάρτισης και τήρησης μητρώων εσωτερικών και εξωτερικών μελών» (Β’ 225), όπως
τροποποιήθηκε με την υπό στοιχεία Φ.122.1/86/83263/
Ζ2/30.6.2020 υπουργική απόφαση (Β’ 2657),
9) της υπ’ αρ. 43153/8-2-2024 διαπιστωτικής πράξης
του Πρύτανη του Αριστοτελείου Πανεπιστημίου Θεσσαλονίκης «Εκλογή Πρύτανη του Αριστοτελείου Πανε-
πιστημίου Θεσσαλονίκης» (Υ.Ο.Δ.Δ. 100),
10) του άρθρου 463 του ν. 4957/2022 (Α’ 141), όπως
αυτό τροποποιήθηκε με το άρθρο 24 του ν. 5057/2023
(Α’ 164) και οι αναφερόμενες σε αυτό προθεσμίες παρατάθηκαν με την υπό στοιχεία Φ/154400/Ζ2/24-12-2024
(Β’ 7226) υπουργική απόφαση,
11) το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ, αποφάσισε:
04.04.2025 18:12:58
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1290/04.04.2025
Την προκήρυξη (ανοικτή προκήρυξη) για την πλήρωση μίας (1) κενής θέσης Δ.Ε.Π., ως εξής:
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
ΠΑΙΔΑΓΩΓΙΚΗ ΣΧΟΛΗ
ΤΜΗΜΑ ΕΠΙΣΤΗΜΩΝ ΠΡΟΣΧΟΛΙΚΗΣ ΑΓΩΓΗΣ ΚΑΙ ΕΚΠΑΙΔΕΥΣΗΣ
ΤΟΜΕΑΣ ΠΑΙΔΑΓΩΓΙΚΗΣ
Μία (1) κενή θέση Δ.Ε.Π. στη βαθμίδα του επίκουρου
καθηγητή με γνωστικό αντικείμενο «Σύγχρονες Προσεγγίσεις στην Προσχολική Εκπαίδευση Ευπαθών Κοινωνικά
Ομάδων».
Συνοπτική περιγραφή του γνωστικού αντικειμένου:
Το γνωστικό αντικείμενο «Σύγχρονες Προσεγγίσεις
στην Προσχολική Εκπαίδευση Ευπαθών Κοινωνικά Ομάδων» αποτελεί ένα διακριτό πεδίο της Παιδαγωγικής
Επιστήμης και αφορά τις σύγχρονες προσεγγίσεις που
μελετούν την εκπαίδευση παιδιών προσχολικής ηλικίας
που ανήκουν σε ευπαθείς κοινωνικά ομάδες με έμφαση
στις ειδικές εκείνες ομάδες του πληθυσμού που βρίσκονται σε μειονεκτική θέση ως προς την ομαλή ένταξη ή
συμπερίληψή τους στην εκπαίδευση λόγω κοινωνικοοικονομικής τάξης, εθνοτικής και πολιτισμικής προέλευ-
σης, ή ταυτότητας φύλου. Σημειώνεται δε ότι τα Άτομα
με Ειδικές Ανάγκες αναγνωρίζονται ως άτομα ειδικής
εκπαιδευτικής μέριμνας και εξαιρούνται ρητά από τις
ειδικές ομάδες στις οποίες απευθύνεται το γνωστικό
αντικείμενο της συγκεκριμένης περιγραφής. Βασική προϋπόθεση για την εκπαίδευση των παιδιών που ανήκουν
σε ευπαθείς κοινωνικά ομάδες με όρους ισότητας και
δικαιοσύνης είναι η υιοθέτηση κοινωνικοπολιτισμικών
και κοινωνιογνωστικών θεωριών μάθησης σε συνδυασμό με μετα-μοντέρνες παιδαγωγικές θεωρήσεις, οι
οποίες υποστηρίζουν το δικαίωμα στη μάθηση όλων των
παιδιών ανεξάρτητα από τις κοινωνικές, πολιτισμικές ή
οικονομικές συνθήκες της ζωής τους. Στην προοπτική
αυτή θεωρείται σημαντική η ουσιαστική διασύνδεση των
άτυπων, μη-τυπικών και τυπικών περιβαλλόντων μάθησης για μια ομαλή μαθησιακή πορεία με στόχο την ενδυ-
νάμωση και τη μελλοντική ανάπτυξη όλων των παιδιών.
Σε ερευνητικό και διδακτικό επίπεδο, το αντικείμενο
αυτό αφορά στη μελέτη όλων των παραμέτρων της παιδαγωγικής διαδικασίας που την καθιστούν δυναμική και
συμπεριληπτική: το οικογενειακό, κοινωνικό και πολιτισμικό πλαίσιο, καθώς και κάθε άλλο κοινωνικό πλαίσιο
από το οποίο προκύπτουν ειδικά χαρακτηριστικά και
ανάγκες, την αναγνώριση των ποικίλων διαστάσεων της
διαφορετικότητας, την υιοθέτηση διαφοροποιημένων
και διεπιστημονικών προσεγγίσεων και τη χωρίς αποκλεισμούς παιδαγωγική προοπτική όσον αφορά την κοι-
νωνικοοικονομική τάξη, την εθνοτική και πολιτισμική
προέλευση και την ταυτότητα φύλου. Περιλαμβάνει επίσης την μελέτη διαστάσεων -παιδαγωγικού, πολιτισμικού
και ευρύτερα κοινωνικοοικονομικού περιεχομένου- που
παρεμποδίζουν ή/και ακυρώνουν την αποτελεσματικότητα της όποιας παιδαγωγικής διαδικασίας και των
επιμέρους παρεμβάσεων. Στο ίδιο πλαίσιο, το αντικείμενο εξετάζει και διευρύνει παιδαγωγικές πρακτικές που
θέτουν το παιδί, τις εμπειρίες του -οικογενειακές, κοινωνικές και πολιτισμικές- και τις υπάρχουσες συνθήκες
διαβίωσης στο επίκεντρο της μαθησιακής διαδικασίας
και διευκολύνουν τις σχέσεις, τις αλληλεπιδράσεις και το
διάλογο μεταξύ συνομηλίκων, εκπαιδευτικού, παιδιών
και οικογένειας. Όπως απορρέει από τα παραπάνω, στο
πεδίο του γνωστικού αντικειμένου «Σύγχρονες προσεγγίσεις στην προσχολική εκπαίδευση ευπαθών κοινωνικά
ομάδων» περιλαμβάνεται η επαγγελματική ανάπτυξη, η
θεωρητική εκπαίδευση και η πρακτική άσκηση των υποψήφιων εκπαιδευτικών, καθώς και η έρευνα που αφορά
στο συγκεκριμένο πεδίο ως προς τις γνώσεις, τις στάσεις
και τις πρακτικές των εκπαιδευτικών προσχολικής ηλικίας, αλλά και τις οπτικές των παιδιών και των οικογενειών
σε διαστάσεις του αντικειμένου όπως αυτές που προαναφέρθηκαν. Το υπό προκήρυξη γνωστικό αντικείμενο
καλύπτει έναν πλήρη κλάδο της οικείας επιστήμης με
εύρος τουλάχιστο μίας αναγνωρισμένης ειδικότητας.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μαζί με όλα τα αναγκαία
για κρίση δικαιολογητικά στο πληροφοριακό σύστημα
«ΑΠΕΛΛΑ» στη δίμηνη αποκλειστική προθεσμία, την
έναρξη και τη λήξη της οποίας θα ορίσει ο υπεύθυνος
του ιδρύματος ύστερα από τη δημοσίευση της σχετικής
προκήρυξης στην ΕτΚ και την ανάρτησή της στο Πληροφοριακό Σύστημα και η οποία θα αναφέρεται στο έγγρα-
φο της ανακοίνωσης της δημοσίευσης της Προκήρυξης
αυτής στον Ημερήσιο Τύπο.
Ειδικότερα, όσοι επιθυμούν να υποβάλουν αίτηση
υποψηφιότητας εγγράφονται στο σύστημα, καταχωρίζοντας τα απαραίτητα στοιχεία, όπως αναφέρονται στο
σχετικό εγχειρίδιο, και υποβάλλουν ηλεκτρονικά την αίτηση υποψηφιότητας μαζί με όλα τα αναγκαία για την
κρίση δικαιολογητικά. Ως τέτοια νοούνται:
1. Αντίγραφο δελτίου αστυνομικής ταυτότητας ή διαβατηρίου. Περαιτέρω, οι άρρενες υποψήφιοι που κατά
τον χρόνο ηλεκτρονικής υποβολής της αίτησης υποψηφιότητας τους δεν έχουν, ακόμη, εκπληρώσει τις στρα-
τιωτικές τους υποχρεώσεις, ούτε έχουν νόμιμα απαλλαγεί από αυτές, οφείλουν, επιπλέον, να καταχωρίσουν
υπεύθυνη δήλωση του ν. 1599/1986, με την οποία θα
αναλαμβάνουν την δέσμευση ότι θα έχουν εκπληρώσει
τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της πρυτανικής
πράξης διορισμού τους.
2. Αντίγραφο των πτυχίων και των τίτλων σπουδών
τους.
Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να συνοδεύονται από επίσημες
μεταφράσεις, καθώς και από την απόφαση ισοτιμίας
από το ΔΟΑΤΑΠ. Εάν δεν υπάρχει απόφαση ισοτιμίας,
εφαρμόζεται το άρθρο 304 του ν. 4957/2022. Διευκρινίζεται πως οι εκλεγέντες υποψήφιοι υποχρεούνται να
προσκομίσουν τους αλλοδαπούς τίτλους σπουδών που
τυχόν κατέχουν, με τις προσήκουσες νόμιμες θεωρήσεις
(με επισημείωση της Σύμβασης της Χάγης ή με θεώρηση
των οικείων προξενικών αρχών), πριν από την έκδοση
της πρυτανικής πράξης διορισμού τους.
3. Βιογραφικό σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1290/04.04.2025
5. Το πλήρες κείμενο της διδακτορικής διατριβής και
άλλα επιστημονικά δημοσιεύματα. Ειδικώς ως προς τους
κατόχους διδακτορικών τίτλων, που έχουν χορηγηθεί
από ημεδαπά Ανώτατα Εκπαιδευτικά Ιδρύματα, αρκεί
η παράθεση, στο αρχείο του αναλυτικού υπομνήματος,
σχετικού συνδέσμου που παραπέμπει στον ενιαίο εντοπιστή πόρων (url) του ιστοτόπου του Εθνικού Αρχείου
Διδακτορικών Διατριβών, που συγκροτείται, τηρείται και
διατίθεται κατά νόμον από το Εθνικό Κέντρο Τεκμηρίωσης και Ηλεκτρονικού Περιεχομένου, εφόσον είναι εκεί
διαθέσιμο, σε ψηφιακή μορφή, το κείμενο της αντίστοιχης διδακτορικής διατριβής.
Οι υποψήφιοι επίσης οφείλουν να καταχωρίζουν στο
σύστημα ΑΠΕΛΛΑ και όλα τα απαραίτητα έγγραφα
στοιχεία που πιστοποιούν τα προβλεπόμενα από την
νομοθεσία προσόντα εκλογής και ιδίως τις κατάλληλες
βεβαιώσεις και πιστοποιητικά που αποδεικνύουν την
επικαλούμενη εκ μέρους τους διδακτική, ερευνητική και
επαγγελματική προϋπηρεσία.
Η αίτηση υποψηφιότητας και τα απαιτούμενα κατά τα
ανωτέρω δικαιολογητικά υποβάλλονται αποκλειστικά
και μόνο ηλεκτρονικά σύμφωνα με τα ανωτέρω. Η μη
υποβολή τους εντός της ταχθείσης από την προκήρυξη
προθεσμίας συνιστά λόγο απαραδέκτου της αίτησης.
Επιπλέον απαιτούνται:
- Γνωματεύσεις (α) παθολόγου ή γενικού ιατρού και
(β) ψυχιάτρου, είτε του δημοσίου είτε ιδιωτών, που να
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, οι
οποίες θα κατατεθούν από τους υποψήφιους που θα
εκλεγούν σε θέση μέλους ΔΕΠ πριν την έκδοση της πρυτανικής πράξης διορισμού τους.
- Πιστοποιητικό γέννησης, το οποίο θα αναζητηθεί
αυτεπαγγέλτως από την αρμόδια υπηρεσία πριν την
έκδοση της πρυτανικής πράξης διορισμού τους. Προκειμένου για πολίτες κρατών - μελών της Ευρωπαϊκής
Ένωσης, υποβάλλεται πιστοποιητικό της αρμόδιας αρχής
του κράτους την ιθαγένεια του οποίου έχει ο υποψήφιος.
- Αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου Α’,
τα οποία θα αναζητηθούν αυτεπαγγέλτως από την αρμόδια υπηρεσία πριν την έκδοση της πρυτανικής πρά-
ξης διορισμού τους. Το κώλυμα της μη εκπλήρωσης
των στρατιωτικών υποχρεώσεων δεν ισχύει για πολίτες
κράτους-μέλους της Ευρωπαϊκής Ένωσης, στο οποίο δεν
προβλέπεται όμοιο κώλυμα διορισμού.
Οι πολίτες κράτους - μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
Ελληνικής γλώσσας.
Ο υποψήφιος που θα επιλεγεί για τη θέση, υποχρεούται να καταθέσει στη Γραμματεία του Τμήματος τα
πρωτότυπα έγγραφα-δικαιολογητικά του φακέλου του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905,ΑΛΕ 2120101005
και 2190201099).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 27 Μαρτίου 2025
Ο Πρύτανης
ΧΑΡΑΛΑΜΠΟΣ ΦΕΙΔΑΣ
Ι
5η ΥΓΕΙΟΝΟΜΙΚΗ ΠΕΡΙΦΕΡΕΙΑ
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ
Με την υπό στοιχεία Δ1/25599/24-03-2025 κοινή
απόφαση των Διοικητών της 1ης Υγειονομικής Περιφέρειας Αττικής και της 5ης Υγειονομικής Περιφέρειας
Θεσσαλίας και Στερεάς Ελλάδας, η οποία εκδόθηκε σύμφωνα τις διατάξεις του ν. 3329/2005 (Α’ 81), τις διατάξεις
της παρ. 4 του άρθρου 50 του ν. 4368/2016 (Α’ 21), όπως
τροποποιήθηκε και συμπληρώθηκε με τις διατάξεις της
παρ. 1 του άρθρου 35 του ν. 4461/2017 (Α’ 38),την υπό
στοιχεία Α2β/Γ.Π.οικ.22225/22-03-2016 (Β’ 839) κοινή
απόφαση του Υπουργού και του Αναπληρωτή Υπουργού Υγείας, όπως συμπληρώθηκε με την υπό στοιχεία
Α2β/Γ.Π.οικ.34879/17-05-2016 (Β’1469) κοινή απόφαση
του Υπουργού και του Αναπληρωτή Υπουργού Υγείας,
την υπό στοιχεία Α2β/Γ.Π.οικ.31275/25-04-2017 απόφαση του Υπουργού Υγείας «Παρέχονται διευκρινήσεις
σχετικά με την εφαρμογή διατάξεων του ν. 4461/2017
(Α’  38)», την υπό στοιχεία Γ4β/Γ.Π. οικ.42232/
07-08-2024 (ΥΟΔΔ 855) κοινή απόφαση του Υπουργού
και του Υφυπουργού Υγείας με την οποία διορίστηκε
ως Διοικητής της 5ης Υγειονομικής Περιφέρειας Θεσσαλίας - Στερεάς Ελλάδας (στο εξής 5ης Υ.Πε.) ο Φώτης
Σερέτης, την υπό στοιχεία 14300/22-03-2024 αίτηση
μετάταξης της υπαλλήλου, το απόσπασμα πρακτικού
της υπ’ αρ. 7ης/14-10-2024 (θέμα 61ο) συνεδρίασης
του Ε’ Κοινού Υπηρεσιακού Συμβουλίου Νοσοκομείων αρμοδιότητας 1ης Υγειονομικής Περιφέρειας με
θετική γνωμοδότηση, το απόσπασμα πρακτικού της
υπ’ αρ. 5ης/12-07-2024 (θέμα 27ο) συνεδρίασης του
Κοινού Υπηρεσιακού Συμβουλίου του Πανεπιστημιακού
Γενικού Νοσοκομείου Λάρισας - Γενικού Νοσοκομείου
Λάρισας «ΚΟΥΛΙΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ» με
θετική γνωμοδότηση, το υπ’ αρ. 5253/6-2-2025 έγγραφο της 1ης Υγειονομικής Περιφέρειας με τη συναίνεση
της Διοικήτριας της 1ης Υ.Πε, μετατάσσεται η ΤΣΟΥΤΣΑ
ΕΥΔΟΞΙΑ του Σπυρίδωνα, μόνιμη υπάλληλος κλάδου
και ειδικότητας ΤΕ Νοσηλευτικής του Γ.Ν.Π.Α. «Π. και
Α. ΚΥΡΙΑΚΟΥ», σε ομοιόβαθμη κενή οργανική θέση του
Πανεπιστημιακού Γενικού Νοσοκομείου Λάρισας, χωρίς να προκαλείται επιπρόσθετη δαπάνη στον κρατικό
προϋπολογισμό.
Με την υπό στοιχεία  Δ1/25598/24-03-2025 κοινή απόφαση των Διοικητών της 1ης Υγειονομικής Περιφέρειας
Αττικής και της 5ης Υγειονομικής Περιφέρειας Θεσσαλίας και Στερεάς Ελλάδας, η οποία εκδόθηκε σύμφωνα
με τις διατάξεις του ν. 3329/2005 (Α’ 81), τις διατάξεις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1290/04.04.2025
της παρ. 4 του άρθρου 50 του ν. 4368/2016 (Α’ 21), όπως
τροποποιήθηκε και συμπληρώθηκε με τις διατάξεις της
παρ. 1 του άρθρου 35 του ν. 4461/2017 (Α’ 38), την υπό
στοιχεία Α2β/Γ.Π.οικ.22225/22-03-2016 (Β’ 839) κοινή
απόφαση του Υπουργού και του Αναπληρωτή Υπουργού
Υγείας, όπως συμπληρώθηκε με την υπό στοιχεία Α2β/
Γ.Π.οικ.34879/17-05-2016 (Β’ 1469) κοινή απόφαση του
Υπουργού και του Αναπληρωτή Υπουργού Υγείας, την
υπό στοιχεία Α2β/Γ.Π.οικ.31275/25-04-2017 απόφαση
του Υπουργού Υγείας «Παρέχονται διευκρινήσεις σχετικά
με την εφαρμογή διατάξεων του ν. 4461/2017 (Α’ 38)», την
υπό στοιχεία Γ4β/Γ.Π. οικ. 42232/07-08-2024 (ΥΟΔΔ 855)
κοινή απόφαση του Υπουργού και του Υφυπουργού Υγείας με την οποία διορίστηκε ως Διοικητής της 5ης Υγει-
ονομικής Περιφέρειας Θεσσαλίας - Στερεάς Ελλάδας
(στο εξής 5ης Υ.Πε.) ο Φώτης Σερέτης, την υπό στοιχεία
41326/24-10-2023 αίτηση μετάταξης της υπαλλήλου,
το απόσπασμα πρακτικού της υπ’ αρ. 4ης/21-03-2024
(θέμα 13ο) συνεδρίασης του Δ’ Κοινού Υπηρεσιακού Συμβουλίου των Νοσοκομείων Γενικό Νοσοκομείο Νοσημά-
των Θώρακος Αθηνών «Η ΣΩΤΗΡΙΑ» και Γενικό Νοσοκομείο Αθηνών «Γ. ΓΕΝΝΗΜΑΤΑΣ» με θετική γνωμοδότηση,
το υπ’ αρ. 3ο/15-07-2024 (θέμα ΣΤ) απόσπασμα πρακτικού της συνεδρίασης του Υπηρεσιακού Συμβουλίου
του Γενικού Νοσοκομείου Άμφισσας με θετική γνωμοδότηση, μετατάσσεται η ΠΟΥΛΟΥ ΒΙΟΛΕΤΤΑ του Χαρά-
λαμπου, μόνιμη υπάλληλος κλάδου και ειδικότητας ΔΕ
Βοηθών Νοσηλευτών του Γενικού Νοσοκομείου Αθηνών
«Γ. ΓΕΝΝΗΜΑΤΑΣ» σε ομοιόβαθμη κενή οργανική θέση
του Γενικού Νοσοκομείου Άμφισσας, χωρίς να προκαλείται επιπρόσθετη δαπάνη στον κρατικό προϋπολογισμό.
Οι Διοικητές
5ης Υγειονομικής
1ης Υγειονομικής
Περιφέρειας Θεσσαλίας Περιφέρειας Αττικής
Στερεάς Ελλάδας
ΟΛΓΑ ΜΠΑΛΑΟΥΡΑ
ΦΩΤΗΣ ΣΕΡΕΤΗΣ
Ι
ΕΘΝΙΚΟ ΙΔΡΥΜΑ ΕΡΕΥΝΩΝ (Ε.Ι.Ε.)
Διορθώσεις Σφαλμάτων
Στην υπ΄αρ. 2024/15/27.06.2024 απόφαση του Διοικητικού Συμβουλίου του Εθνικού Ιδρύματος Ερευνών
που δημοσιεύθηκε στην Εφημερίδα της Κυβερνήσεως
(Γ’ 2369), στη σελίδα 13102, στη Β΄ στήλη, στον 12ο στίχο
εκ των άνω, διορθώνεται:
το εσφαλμένο: «του Αριστοτέλη»,
στο ορθό: «του Παναγιώτη».
(Από το Εθνικό Ίδρυμα Ερευνών)
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250301290.pdf | Tokens: 15560]